Piatok, 22. január 2021
Oblačno 6,6 °C
Mimoriadne správy
- Twitter pre dehumanizáciu ujgurských žien zablokoval účet čínskej ambasády vo Washingtone
- Dostaneš flákanec! Počas rokovania o núdzovom stave sa v českom parlamente strhla bitka
- Požiar v opatrovateľskom domove v ukrajinskom Charkove pripravil o život pätnásť ľudí
- Lídri EÚ sa chcú dohodnúť na type očkovacích preukazov, do niektorých krajín sa bez nich možno nedostanete
- USA sa vrátia k pomoci WHO, vyplatia aj svoje záväzky a pridajú sa k iniciatíve COVAX
Generálny tajomník NATO vyzýva k okamžitému pokoju zbraní, je potrebné nájsť nenásilné politické riešenie
Webnoviny 7. október 2020 99
7.10.2020 (Webnoviny.sk) - Generálny tajomník Severoatlantickej aliancie (NATO) Jens Stoltenberg vyzval všetky strany zúčastňujúce sa na konflikte o Náhorný Karabach, kde proti sebe stoja Arménsko a Azerbajdžan, k okamžitému pokoju zbraní. Vyjadril sa tak počas bezpečnostnej konferencie Globsec Forum 2020.
"Potrebujeme politický proces, aby sme našli politické, nenásilné, vyrokované riešenie," vyjadril sa Stoltenberg s tým, že jediná cesta k nemu vedie cez rokovania, pretože konflikt nemá vojenské riešenie.
Boje a obete
Svoje obavy súvisiace s eskaláciou napätia, bojmi a obeťami v oblasti vyslovil Stoltenberg aj počas tohtotýždňovej návštevy Turecka. To stojí v konflikte na strane Baku.
Najnovšia séria konfliktov medzi Arménskom a Azerbajdžanom o Náhorný Karabach sa začala v nedeľu 27. septembra, pričom každá strana pripisuje zodpovednosť za ne tej druhej.
Kontrola nad oblasťou
Náhorný Karabach obývajú etnickí Arméni a Azerbajdžan stratil kontrolu nad oblasťou vo vojne začiatkom 90. rokov.
Táto enkláva však zostáva medzinárodne uznávaná ako súčasť Azerbajdžanu. Obe strany majú vysokú vojenskú prítomnosť pri demilitarizovanej zóne, ktorá región oddeľuje od zvyšku Azerbajdžanu.
Viac k témam: Globsec Forum 2020, konflikt, napätie, zbrane
Zdroj: Webnoviny.sk - Generálny tajomník NATO vyzýva k okamžitému pokoju zbraní, je potrebné nájsť nenásilné politické riešenie © SITA Všetky práva vyhradené.
Populárne články
V Rimavskej Sobote vznikne jeden z najväčších priemyselných parkov, výstavbu už odsúhlasila vláda Streda, 13:49
Copyright © SITA Slovenská tlačová agentúra a.s. Všetky práva vyhradené. SITA Slovenská tlačová agentúra a. s. si vyhradzuje právo udeľovať súhlas na rozmnožovanie, šírenie a na verejný prenos tohto článku a jeho častí.